Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiina islamistid jätkasid Gazast raketituld Lõuna-Iisraeli pihta.
Üks rakett plahvatas Sderoti linnas.
Palestiinlased pidasid miitingu president Abbasi toetuseks,
kui teda kritiseeriti president Perese matustel käimise pärast.
Vene kaitseministri teatel saadeti Süüriasse S-300 raketitõrjesüsteemid,
kui USA oli teatanud,
et tõhustab seal sõjalist kampaaniat.
Palestiina islamistid jätkasid Gazast raketituld Lõuna-Iisraeli pihta.
Üks rakett plahvatas Sderotis,
mõni hetk pärast õhuhäire kõlamist.
Keegi intsidendis viga ei saanud.
Kõrge kaitseametniku sõnul jätab IDF endale õiguse reageerida
kõigile rünnakutele Iisraeli vastu ja Gazat kontrollivat Hamasi
peetakse vastutavaks kõigi sealt lähtuvate rünnakute eest.
Ükski palestiinlaste rühmitus pole rünnaku eest vastutust võtnud.
Palestiinlaste parteide vahel tekkisid pinged,
kui palestiinlaste valitsus Ramallah's
otsustas kohalikud valimised kohtu määruse tõttu edasi lükata.
8.09 otsustas palestiinlaste ülemkohus,
et 8. oktoobriks planeeritud valimised ei saa toimuda,
kuna Hamas vaidlustas
Lääne toetatud president Abbasi Fatah partei valimisnimekirjad.
Kuid nädala alguses teatas kohus, et otsustati jõustada valitsuse otsus
ja pidada valimised kõigis omavalitsustes peale Gaza.
Seejärel otsustas palestiinlaste valitsus Läänekaldal
valimiskomisjoni soovitusel valimised edasi lükata,
kuni asi lahendatakse.
Hamas mõistis käigu hukka selle poliitiliste motiivide tõttu,
kuna arvamusküsitluste andmeil
võidaks Hamas praegu mitmes kohalikus omavalitsuses,
kus hetkel valitseb Abbasi Fatah.
Hamas võtab ühendust teiste palestiinlaste parteidega,
et luua strateegia Abbasi ja Fatah' ühepoolsete otsustega tegelemiseks
palestiinlaste küsimuses
ja et arutada viise, kuidas tegeleda ohtliku otsusega
valimiste ja demokraatliku protsessi suhtes.
Mitusada palestiinlast pidas Ramallah's Läänekaldal miitingu
president Abbasi toetuseks, kui teda kritiseeriti
Iisraeli endise presidendi Perese matustel käimise pärast.
Hoolimata sellest, kas nõustume temaga visiidi osas,
mida ta poliitiliselt õigustatuks pidas,
jääb president Abbas Palestiina legitiimsuse sümboliks.
Me ei aktsepteeri seda, et keegi teda vähem patriootiliseks peab.
Abbasi toetajad kandsid Fatah' lippe
ja plakateid tema pildiga,
tema vastased aga vaatasid halvakspanuga pealt.
Täna on märtri matused,
mitte kurjategija matused, kus palestiinlaste president käis.
See on häbitegu, meie rahvusliku väärikuse kaotus.
Juutide Läänekalda asunduste isaks peetud Perese matustel
sai president Abbas koha esireas ja jäi filmilindile,
kui surus kätt peaminister Netanyahu ja teiste Iisraeli juhtidega.
Seda kritiseerisid palestiinlased ja araablased kogu regioonis.
Süüria konflikti teemal -
Vene Kaitseministeeriumi teatel
saadeti Süüriasse Tartusi merebaasi S-300 raketitõrjesüsteemid.
Raketitõrjekompleks on mõeldud Tartusi merebaasi
ja rannikualadel asuvate Vene mereüksuste laevade kaitseks
õhurünnakute eest.
Pole selge, miks S-300 saatmine Lääne partnereid nii palju häirib.
S-300 saatmine toimus keset Moskva-Washingtoni pingete kasvu
Süüria konflikti teemal.
USA välisminister Kerry kinnitas visiidil Brüsselisse,
et Obama valitsus jätkab pingutusi üleriigilise vaherahu nimel Süürias,
mis hõlmab nii Vene kui Süüria hävitajate lennukeeldu.
Mark Toner, Kerry esindaja Washingtonis,
ütles aga briifingul, et USA kaalub vaherahuks ühepoolseid lahendusi,
sh sõjalist.
See avaldus viis Vene armee strateegiliste manöövriteni Süürias
Moskva huvide kaitsmiseks.
Jätkame nagu seni mõtteka, jätkusuutliku
ja jõustatava vaherahu taotlemist. See hõlmab
Süüria ja Venemaa hävitajate lennukeeldu teatud aladel.
Venemaa teab täpselt, mida tuleb teha,
et relvarahu õiglaselt ja mõistlikult kehtestatud saaks.
USA valitsus on veendunud, et meil on õigus,
kui Süürias oma eesmärke taotleme.
Kuid tõdeme kahetsusega, ja pean ütlema, vapustatuina,
et Venemaa vaatab läbi sõrmede Assadi kasutatud relvavalikut:
kloorgaasi ja tünnipomme omaenda rahva vastu.
Süüria valitsus ja Venemaa näivad olevat loobunud diplomaatiast
kui püüavad saada sõjalist võitu murtud kehade,
pommitatud haiglate ja traumatiseeritud laste arvel
selles pikalt kannatanud riigis.
Need, kes tõsiselt rahu püüavad saavutada,
ei käitu nii nagu Venemaa on otsustanud käituda.
Vene välisministri Lavrovi sõnul on kahetsusväärne,
et USA Süüria-kõnelused katkestas.
Ta süüdistas kõneluste nurjumises ka Obama valitsuse liikmeid.
Lavrov rõhutas siiski, et Venemaa ei loobu pingutustest
kehtestada ÜRO Julgeolekunõukogu otsused Süüria kohta,
mis Lavrovi sõnul Süüria jaoks üliolulised on.
Kahjuks oli algusest peale mitmeid, kes tahtsid lepinguid nurjata,
sh mõned USA valitsusliikmed.
Ja nagu teate, võitsid eile meie suureks kurvastuseks need,
kes on vastu Süüria kriisi poliitilisele lahendamisele
ja oluliste ÜRO resolutsioonide jõustamisele,
ning kel on selged plaanid olukord jõuga lahendada.
Me ei anna alla. Teeme tööd selleks,
et ÜRO Julgeolekunõukogu otsused täide saadetaks.
Usume, et rahvusvahelisel Süüria toetusgrupil
võib ja peab selles tähtis roll olema.
USA juhitud koalitsiooni ametnikud kohtusid täna Berliinis,
et arutada viimaseid arenguid Süürias
ja võimalusi 5,5 aastat kestnud sõja lõpetamiseks,
mis on nõudnud sadu tuhandeid elusid ja tekitanud 11 mln põgenikku.
Egiptuse Siseministeeriumi teatel
tapeti Moslemivennaskonna kõrge juht ja relvastatud tiiva ülem
ning veel üks selle liige.
Ministeeriumi sõnul rünnati korterit Kairo Bassateeni elurajoonis,
kui kuuldi, et juhid seda oma peakorterina kasutavad.
Moslemivennaskonna teatel hukkus Mohamed Kamal, 61,
kes oli üks tippjuhte
ja keda peeti maailmas üheks vennaskonna tähtsaimaks juhiks.
Ta kuulus rühmituse rahvusvahelist tegevust organiseerinud töögruppi.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri